Nyeste Skilderie af Kiøbenhavn, 1826-07-08
Jndenlandske Efterretninger. J Provinzial-Aviserne meddeles endnu Efterretninger om Hs. Majestæt Kongens Reise i Jylland. Deriblandt fra Lemvig under 22 Juni følgende: Ogsaa vor lille By har nydt den Lykke a. Hs. Majestæt Kongens allerhøieste Nærværelse paa hans Reise i denne Sommer igjennem Jylland. Sidstafvigte Tirsdag den 20de Dennes vare Amtets høje Øvrighed Hr. Kammerherre v. Lorentz, samt Bye og Herredsfogden Justitsraad Schønau, mødte ved den nordre Kanal i Agger Sogn, Thisted Amt, for der at modtage Hs. Majestæt, og ledsage ham over alle 3 Kanaler, hvortil de beqvemmeste Foranstaltninger efter Omstændighederne vare trufne. Efterat Hs. Majestæt havde overbeviist sig om de ved Havets Oversvømmelse anrettede Ødelæggelser, fortsatte Allerhøistsamme Reisen, over Harboer til Lemvig, hvortil han ankom Kl. 9 3/4 om Aftenen. De jublende Glædesyttringer, hvormed Hs. Majestæt blev modtaget, ere noksom talende Beviser paa den indre Kjærlighed, der besjæler enhver Dansk Undersaat til sin elskede Landsfader. Om Aftenen var Byen overalt illumineret, og paa enkelte Steder smukke Transparenter anbragte; ligesom ogsaa Byfogdens Have paa det smagfuldeste var oplyst og flere med Blomster smykkede Æresporte vare tillige opreiste. Hs. Majestæt aftraadte i By fogdens Gaard, hvor Han af Byens Embedsmænd og Skodborg Vandfuld Herreders Præster samt af Hs. Høiærværdighed Hr. Biskop Ridder Koefoed blev modtaget. Den følgende Dag behagede Hs. Majestæt om Morgenen Kl. 7, i Forening med sit følge, samt Amtmanden og Herredsfogden, at foretage en Reise til Havet fra Mærsgaardene i Fjaltring Sogn langs med Strandveien til Bovberg. Her var Hs. Majestæt saa naadig at stige af, og modtage en liden Forfriskning i et paa Bjerget opført Telt. Paa Bovberg var opreist et Monument med følgende Jndskrivt: "Dette Mindemærke er sat til Erindring om, at Danmarks Konge, Frederik d. 6te, har opholdt sig paa nærværende Sted den 21de Juni 1826, da han af landsfaderlig Omsorg for sine betrængte Undersaatter, foretog en Reise paa Nørrejyllands Vestkyst, for at undersøge den ved Havets Overskyllelse anrettede Skade, ved hvilken Leilighed Allerhøistsamme fra dette Punkt oversaae Bovberg og omliggende Strækninger." – Afstanden fra Udkanten af Bovberg indtil dette Sted, maalt langs med Skjellet imellem Trans og Ferring Sogne, var dengang 98 Alen. - Efterat Hs. Majestæt havde taget Alt her i Øiesyn, begav Allerhøistsamme sig til det Punkt ved Ferring Fjord, hvor Havet for nyligen var indbrudt i Fjorden, herfra fortsatte Hs. Majestæt Reisen igjennem Ferring, Vandborg og Engberg Sogne, hvorfra overalt var Udsigt til Havet langs ud over Harboøer. Til Lemvig ankom Hs. Majestæt igjen Kl. 1 1/2 Eftermiddag. Dernæst behagede det Allerhøistsamme at tage i Øiesyn, Kirken, Byens nye og vel indrettede Raadhuus, Almueskolen, Sygehuset m. m., hvorefter Hs. Majestæt gav Audients, og da denne var endt, behagede Hs. Majestæt at indtage en Dejenne dinetoire. Hvorpaa Allerhøistsamme steg til Vogns Kl. 6, for derefter at begive sig til Holstebroe. - Aldrig vil den Naade og uendelige Mildhed Hs. Majestæt under sit Allerhøieste Ophold her udviste, udslettes af nogen dansk Undersaats Erindring her i Egnen.